E dibenn ar bloaz 1808 edo John Moore e penn an arme saoz kaset da walarn Spagn da skoazellañ ar Spagnoled en o stourm ouzh an alouberien chall. Un arme chall niverus (ar Grande Armée) a oa bet kaset di gant an impalaer gall Napoleon Iañ en sell da gadarnaat krog ar Challaoued a oa bet gwallgaset abaoe un toullad mizioù. Pa oa an arme chall o paouez kemer Madrid, dar 4 a viz Kerzu, e oa diaesaet kalz saviad an arme saoz.